Ott maradsz!
Ne mozdulj!
Vészhelyzet! Itt a Sawyer 2! Kalózok támadtak ránk!
Azonnali segítséget kérünk!
Mondják, mindenki ért valamihez. Én tudok a halak nyelvén.
Ezért is lehet Vihar a haverom.
Ha fuvar kell, ő mindig segít.
Mondják, hogy röhejes vagyok, de nem izgat.
Tudjátok, miért? Mert másban is jó vagyok.
És az a gyepálás.
Bamm! Apa lecsapott a kalózokra. Na, mondom, azt hiszik...
Apa megdádázta őket.
A csávóknak nem volt esélyük.
Apa elagyabugyálta őket.
Bocs, apa. Mellément.
Ja igen, ő a fiam, ifjabb Arthur. Ugyanis 4 éve minden megváltozott.
Beleszerettem egy nőbe, és mire észbe kaptam,
házasok voltunk, és jött a gyerek.
Ez a kis ember az élet nagy ajándéka.
Csak hát nem tud aludni.
Mi van a csomagban?
És sosem lő mellé.
Aztán kelhetek hajnalban, mert nemcsak nejem meg fiam lett,
de végre állásom is.
Nem is akármilyen. Nyavalyás Atlantisz királya vagyok.
Hogy ez hogy jött össze?
Megakadályoztam, hogy a féltesóm a felszíniekre támadjon,
és győztesként megkaptam a trónját.
Eleinte így voltam vele...
A felségvizek régóta...
Aztán kiderült, hogy uralkodni más, mint hittem.
- Emlékeztetlek, Néreusz... - Csupa tárgyalás és politizálás.
Unalmamban néha azt se tudom, melyik végén pislog Sósvíz királya.
- Ez az! Gratulálok! - És mindennek a tetejébe
kiderült, hogy van egy Házak Tanácsának nevezett testület.
Ami elkaszál mindent, amit csinálnék.
A sok melóért csak az kárpótol, mikor együtt lehetek a fiammal.
Nem talált!
De néha a meló is mókás.
Őrizhetem a tengeri közbiztonságot.
Lecsaphatok illegális ketrecharcokra.
De ha valamit megoldok, azzal elszúrok valami mást.
- Ez kell. - Tessék.
Kell majd neki egy kistestvér játszótársnak.
- Ott a kutya. - Komolyan beszélek.
Neked is rossz volt egyedül felnőni.
Vagyis egykeként.
- Sajnáltam, hogy ez így alakult. - Azért ne emészd magad emiatt.
- A megtalált tesóm egy seggfej. - Ugyan!
A kapcsolatod Ormmal egyáltalán nem normális.
Jó, a testvérek civakodnak, persze, de a vérük összeköti őket.
Számíthatnak egymásra a bajban.
Azért én akkor is jobban bízom a kutyában.
Odanézz!
Azta!
Szia, pici fiú! Beszélgetsz a halacskákkal?
Istenem! Apa, ez hihetetlen.
Végre valaki, akinek szintén van ez a képessége.
Tudod, fiam, milyenek vagyunk mi? Különlegesek.
Nekünk a tenger is a barátunk.
Megmutatom majd, milyen fenséges lények élnek ezen a bolygón.
És milyen fantasztikus ez a világ.
Együtt fedezzük fel.
AQUAMAN ÉS AZ ELVESZETT KIRÁLYSÁG
Megnéztem Shin doktor koordinátáit.
Semmi. Nincsenek atlantiszi maradványok a jég alatt.
Úgy néz ki, megint árnyékra vetődtünk.
Minden nap, amíg nem javítom meg a páncélt, ajándék nap Aquamannek.
Nézd meg újra! Közel járunk a célhoz, érzem.
Eseménynapló, 463. nap, dr. Stephen Shin felvétele.
Atlantisz után kutatva már az Isten háta mögött járok.
David Kane türelme fogytán van.
Ha továbbra sem szállítom az atlantiszi technikát,
akkor valószínűleg...
De ebbe inkább bele se gondolok. Biztos minden rendben lesz.
Shin doktor! Ezt nézze!
Mondja, hogy talált valamit!
A műszerek megkergültek.
Hol az epicentrum?
Alattunk.
Futás!
Ez meg mi volt? Földrengés?
Nem. Letörhetett a jégtakaró egy darabja.
Gyerünk!
- Azt hiszem, eltört a bokám! - Gyerünk! Álljon fel! Meneküljünk!
Gyerünk innen!
VÉSZJELZÉS KÜLDÉSE
Ne, kérem, ne! Segítsen! Ne engedjen el!
Mi a franc történt veled?
Valami szörnyeteg van ott.
Bámulatos.
A műszerek mutatnak itt valamit.
Olyan nagy, hogy lehet atlantiszi hajó.
Abból kiszedhetnénk, ami a páncél megjavításához kell.
Hogy létezhet ilyen hely?
Itt tömör jég lehetett, mielőtt elkezdtük fűteni a bolygót.
Akkor jó dolog a globális felmelegedés, nem igaz?
Jó dolognak azért nem nevezném.
A nyom a vízbe vezet.
- Öltözünk. - Várj! Ha a nyom a vízbe vezet,
az azt jelenti, hogy a szörny a vízben van.
Hát jó. Akkor megyünk a vízbe.
Ez hihetetlen!
Ez valamiféle építmény.
És egy része még a jégben van.
Én meg azt hittem, csak egy hajót találunk.
- Szétszóródunk és kutatunk. - Igenis.
Valami nagy dologba botlottunk itt, doki.
Ez több ezer éves, az biztos.
Bámulatos!
Miféle hely ez?
Itt vagy. Megjöttél végre.
Szabadíts ki börtönömből,
akkor megkapod tőlem az erőt,
ami ahhoz kell, hogy megölhesd apád gyilkosát.
- Nem hagyhatod a sorsára! - A tenger irgalmát kérd!
Menj már! Neked élned kell, hogy bosszút állhass azon a rohadékon.
Most már elveheted azt, amit ellopott tőled.
Az otthona égni fog,
s a királyságát a semmibe száműzik pusztító légióim.
David! Ne! David!
David, nyugodj meg! Nincs semmi baj.
Az mi a fene?
ÖT HÓNAPPAL KÉSŐBB
Hihetetlen képsorok érkeznek mindenhonnan. Jó estét!
Az elmúlt 5 hónapban extrém felmelegedést
tapasztaltunk világszerte.
Emiatt soha nem látott időjárási eseményekre került sor.
Igen, ez hóvihar a texasi Dallasban.
A látótávolság nulla, és ma estére több havat jósolnak,
mint amennyi Dallasban egy év alatt esni szokott.
És ez csak egyetlen része
ennek a példátlan globális időjárási jelenségnek.
Arthur!
Összehívták a Tanács rendkívüli ülését. Megint kitört a járvány.
...a tudósok nem tudnak magyarázatot adni.
De a legfontosabb kérdés az,
meddig fog ez tartani, és mennyivel lesz még melegebb.
ATLANTISZ TANÁCSA
- Most hol jelent meg? - Atlantisz 9-es térségében.
De a Halászkirályságból is jönnek jelentések járványgócokról.
Századokig nem voltak ilyen járványok. Most miért vannak?
Óceánsavasodás, alacsony oxigénszint, toxikus algavirágzás.
Van választék.
Több mint egy évszázada mérgezik az atmoszféránkat a felszíniek.
Nem lehetnek tekintettel ránk, ha azt sem tudják, hogy létezünk.
Ha bele akarunk szólni a vitába, le kell ülnünk az asztalhoz.
Ideje megmutatnunk magunkat a felszínieknek.
Felséged ismeri a Tanács álláspontját a kérdésben.
Beszélhetünk a tudósaikkal, együtt helyrehozhatjuk az okozott kárt.
Ez ellentétes a hagyományainkkal, de a világ zsugorodik.
A régi módon már nem védekezhetünk.
Új korban élünk.
Atlantisz mást akar. Itt egy új nemzedék, ami nem akar bujkálni.
Ezek szerint már elfelejtetted, hogy ez a kórság
megölte szeretett mentorodat.
Te mégis tárgyalni akarsz? Ezekkel?
Nem ok nélkül tettük a fivéredet hadvezérré és az Óceán Urává.
Ha valaha felfedjük kilétünket a felszíniek előtt,
annak a célja a kiirtásuk lesz, nem az együttélés.
Ügyes vagy.
Én kétszer ennyi ideig altattalak téged.
Nem tudom, hogy bírtad. Mögöttünk egy egész királyság áll,
ez a kicsi mégis kikészít minket.
Te pedig
egy szál magad gondoztál, neveltél.
Te vagy az igazi szuperhős.
A szingli szülőkre!
A munkám nem volt olyan sztresszes, mint a tied.
Jó szarul is végzem a munkámat.
Vulko azt mondta, hozzam össze a két világot.
Az a gond, hogy fél Atlantisz ma is gyűlöli a felszínieket.
Makacsok. Nem hallgatnak rám.
Vulko hitt benned, igen.
Tudom.
Hiányzik.
Mindenkit nem menthetsz meg.
Megmondjam, hogy tudtalak téged egymagam felnevelni?
Menni kell előre.
A sikernek örülsz, a kudarcot kibírod,
aztán másnap kezded elölről.
Néha az, hogy nem adod fel, a leghősiesebb dolog, amit tehetsz.
VALAHOL AZ ATLANTI-ÓCEÁNBAN
Nem embernek való ez a mélység.
Amiatt ne aggódj.
Ne feledd, kik építették a hajót.
Az aggaszt, hogy milyen régen építették.
Közeledünk. Lopakodó mód bekapcsol.
Doki!
Állj készen azzal az ágyúval!
Eseménynapló, 613. nap.
Ez az eddigi legveszélyesebb akciónk.
Háromfős, oktobotos beszivárgás.
Hihetetlen, hogy ezek az ősi gépek ennyi évszázad után még működnek.
Épp csak kiegészítettem őket. De különleges üzemanyagot igényelnek.
Kane orikalkumnak nevezi. Rejtély, honnan tud róla,
de minden azzal a szigonnyal kezdődött.
Tud dolgokat, amiket sehonnan sem tudhatna,
például azt, hogy ezt az orikalkumot
csak lopni lehet, szigorúan őrzött raktárakból.
Most az egyik legveszélyesebbe hatolunk be.
15 percetek van bemenni és kijönni.
Nincs időtök hibázni.
Ezen bejuttok.
Kerülnünk kell a konfrontálódást. A seregük ellen nincs esélyünk.
Vigyázzatok! Nem tudjuk, milyen biztonsági rendszerük van odalent.
ORIKALKUMRAKTÁR
Megkezdjük a kiemelést.
Csak óvatosan! Rendkívül robbanékony.
Megrakjuk az uszályt.
Rája! Változik a terv. Ki kell hoznotok, azonnal.
Mindenki a helyére!
ATLANTISZ KIRÁLYSÁG
Bámulatos!
Figyelem, azonosítatlan hajó!
- Elhagytad a tranzitzónát. - Doktor! Töltse fel a hangágyút!
Határátlépés eseté
- tüzet nyitunk a hajóra. - Gyerünk!
Töltés elindítva.
Határőrség! Behatoló közelít!
Befogni a célt a hidroágyúval!
Cél befogása az első kapu hidroágyújával. Maximális tűzerő.
PAJZS AKTIVÁLVA
- Látjuk a behatolót. - Akkor tűz!
Mi van, mire vár? Tüzeljen!
Atlantiszi támadók közelednek.
- Szétszóródni, és irány a kiemelési pont. - Vettem.
Kifosztották a raktárat. Nem szökhetnek meg!
Ne félj, nem is fognak. Ezt vállalom.
Tüzet szüntess! Az Éjjeli Piacon vágnak át.
Vigyázzunk a civilekre!
Figyelem! Figyelem! Szabálytalan belépés a hipercsőbe.
A 600 csomós sebességhatár túllépése.
Csökkentsd a sebességed!
A francba!
David, a kiemelési ponton vagyunk. Az orikalkum berakodva.
- Gyere, menjünk! - Várjatok! Előbb levadászok egy sellőt!
Nem bántod a feleségemet!
A feleséged? Előbb az öcséd trónját lopod el, aztán a nőjét is?
Aquaman, szégyelld magad!
David, mennünk kell. Jön az egész atlantiszi sereg.
Ha nem lépünk le, végünk van.
20 fok balra!
Tűz a hangágyúval! Gyerünk, Shin!
Kárson úrnő rendkívüli ülésen kíván megvitatni egy indítványt,
ami megfosztaná végrehajtó hatalmától a trónt.
A trón Atlantisz dobogó szíve.
És túl gyakran áll üresen,
mert a királyunk az ideje felét odafent tölti.
És most a felszíni ellenségei hazáig követték.
Ez a szörnyű tragédia csupán kóstoló abból, ami akkor vár ránk,
ha a felszín tudomást szerez Atlantisz létezéséről.
Ha még a családját sem tudja megvédeni,
hogy tudna megvédeni minket?
Megváltozott. Erősebb, mint volt.
Páncél nélkül is kiállt ellenem. És honnan vannak az új játékai?
A technika ősréginek tűnik, de sosem láttunk még effélét.
A fegyvere valamiféle ultrahangot lő ki, ami idegkárosító hatású.
- Tudjuk, mit loptak el? - Igen, eltűnt nagy mennyiségű...
- orikalkum. - Tudnom kéne, mi az?
Egy ősidőkben használt energiaforrás,
ami iszonyatos mennyiségű igen káros üvegházgázt bocsát ki.
Majdnem elpusztítottuk a tengereket, mire rájöttünk, mit csinálunk.
Nem lehet biztonságosan megsemmisíteni,
ezért a maradék 12, tegerfenék alatti raktárba került.
- Figyelmezessük a többi raktárt. - Már késő. Mindet ellopta.
Titokban fosztogatja őket legalább 5 hónapja.
Csak most lebukott.
A globális hőmérsékletkiugrás, ami fent katasztrófákat,
idelent pedig járványokat okoz, éppen 5 hónapja történt.
Az orikalkummal, amit ellopott, a bolygót fűti.
- De miért tenne ilyet? - Nem tudom. De kiderítem.
Ha tényleg ő fűti a bolygót, sietnünk kell,
vagy átlépjük a kritikus pontot.
Meg kell állítani őt, mielőtt összeomlik a bolygó klímája.
Ahhoz meg kell találnunk, de nyoma veszett.
Tudok valakit, aki segíthet megtalálni.
De nem fogtok örülni.
- Az öcséd? - Hidd el, bárkitől szívesebben kérnék segítséget,
de volt már dolga Mantával, és csak ő tudhatja, hol keressük.
A halászok sose mennek bele, hogy beszélj vele. Megölte a királyukat.
Nem szándékozom engedély kérni.
Atlantisz nem szabadíthatja ki őt egy szövetséges nép fogságából.
Az szándékos agresszió lenne.
Atlantisz nem is tesz olyat.
Én szöktetem meg.
Kárson alig várja, hogy hadijogot kérhessen.
Ha megkapja, nem leszel több bábkirálynál.
Azt kell csinálnom, amihez értek.
Nem bírom már ezt a szócséplést.
Cselekednem kell.
Ha ez kitudódik, vagy ha elkapnak,
a szövetség széthull.
Segíts, hogy ne kapjanak el.
A xebeli hírszerzés szerint az öcsédet a felszínen,
egy titkos földalatti létesítményben őrzik.
Felteszik, hogy tengerlakó nem lép a sivatagba.
SIVATAGI BÖRTÖN
Kapsz egy különleges ruhát is.
- Zsugorodjak össze? - Szándékosan szűk.
Színváltó, egy percre láthatatlanná tesz
a legtöbb érzékelő számára is.
Észrevétlen maradhatsz.
- Hogy érintkezünk? - A rádióadás kockázatos.
Veled megy egy lábasfejű összekötőnek.
- Ez egy polip. - Nem, taktikai műveleti operátor.
Röviden Tamo.
Génmanipulált intelligencia.
Kémkedésre fejlesztették ki. Valamint számos hangszeren játszik.
Bent ne nagyon mozogj.
Hiába nem látszol, a párzókarod kegyetlenül büdös.
Tamo, te megveszekedett lábasfejű!
Pisit köp?
A börtönt elfajzott dezertálók őrzik.
Halálimádó aszkéták, akik úgy élték túl a kiszáradást,
hogy vérrel kezdtek táplálkozni.
Ha elkapnak, kivéreztetnek.
Orm gyenge lesz, mikor rátalálsz. Nagyon kevés vizet adnak neki,
annyit, hogy ne haljon szomjan.
És ha találkozol Ormmal, mondd meg neki, hogy szeretem.
Mondd meg neki, hogy nap mint nap gondolok rá.
- Megmondom. - Tudom, hogy rokon,
de ne felejtsd el, kiről van szó.
Hiába szabadítod ki, nem leszel biztonságban tőle.
Szükséged van rá, de nem bízhatsz meg benne.
- Szarul nézel ki. - Mi a fenét keresel te itt?
- Megszöktetlek. - Megbolondultál?
- Te küldtél ide! - Ne bolygassuk a múltat. Majd megdumáljuk.
Nem szabadíthatsz ki.
A halászok a szövetségeseink.
David Kane-t meg kell állítani, és csak te segíthetsz. Ez a helyzet.
A fenébe! Gyerünk, számkivetett, fogd Wilsont, és nyomás!
Gyere! Indulás!
Ez nem változtat semmin.
Szerintem se, kistestvérem.
Ne nevezz a testvérednek!
Ne már!
Tamo, te punnyadt polip! Ébresztő, nyiss ajtót!
Tamo?
- A lábasfejű? - Hidd el, nem az én ötletem volt.
Tamo!
Gyerünk!
Várj!
Hoztál vizet?
Igen. Ja, nem, bocs.
Megittam idefele jövet.
- Mi?! - Rohadt meleg van fent.
Nyavalyás!
Nyugi!
- Hogy kell az ilyet megülni? - Franc tudja. Azt se tudom, mik ezek.
Oké, arra van a víz. Indulás, rosszcsont!
Ez az. Jól van.
- Szép volt, öcsi, ötöst rá! - Nem.
Oké. Szép volt.
Sietnem kell vissza Atlantiszba királykodni, úgyhogy gyerünk!
Nyomás, Tamo!
Ilyen szörnyűséget elképzelni sem mertem.
Atlantisz biztonsága a legszentebb dolog.
Száz nemzedék óta egyetlen király alatt sem hatolt át senki a falon.
Száz nemzedék óta? Tényleg? Az hány év?
Nem vagyok geológus. Mennyi az, egymillió év?
- Ennyire páratlan vagyok? - Hogy tudsz ilyenkor viccelődni?
- Királyhoz méltatlan a tréfálkozás. - Jaj, bocs, felség,
amiért humorral oldom magamban a feszültséget.
Hogy ne legyek ilyen, mint te. Mint egy szűk segglyuk.
Szuperszűk.
Ha túl sztresszesnek érzed az uralkodást,
akkor talán át kellene adnod a trónt egy alkalmasabb jelöltnek.
Tudod, mit? Öröm lesz újra lesittelni téged, ha túlleszünk ezen.
Nem kell fáradnod. Ha legyőztem Kane-t, feladom magam.
Tartozom ezzel Atlantisznak.
A tragikus hős! Mindegy, csak segíts megtalálni Kane-t.
A forrásom talán tudja, merre keressük.
Mi történhetett vele?
Az a Kane, akit ismertem, kegyetlen volt, de nem eszelős.
Ez meg fegyvert fogott a világra, és meghúzta a ravaszt.
Nem követelt semmit, csak lőtt.
RÉGI ORIKALKUMFINOMÍTÓ
Gratulálok, doki. Az ágyúd úgy működött, ahogy ígérted.
Te találtad. Én csak rájöttem, hogy működik.
De nem hittem, hogy valaha is be kell vetnünk.
Mit mondjak?
- Nem lehet mindent előre tudni. - Pont ezért félek.
David, ez a cucc kihathat az egész bolygóra.
Figyelj, doki,
karnyújtásnyira vagyunk attól, hogy megszerezzük a legnagyobb hatalmat.
Jól értem, hogy pont most akarsz kiszállni?
Ha azt mondom, igen, elengedsz?
Persze.
Kipróbálnád, meddig bírod a dzsungelben?
Parancsolj!
Inkább maradok.
Helyes.
Isten hozott a senkiföldjén!
Szerte a világból összehordott hajóroncsokból épült ez a hely.
Az Elsüllyedt Erőd. A hely,
ahol együtt van a felszín és a tenger söpredéke.
Ide eltűnni jönnek az emberek.
Nem semmi nyomortelep. Hogyhogy sose hallottam róla?
Nem terjesztik a létezése hírét. Ez egy kalózfészek.
Kalózok?
Tudod, nem vagyok túl népszerű a kalózok körében.
Nagyon jól tudom.
Nyugalom. Csak így tudunk mindketten bejutni.
- Figyelmeztethettél volna. - Belementél volna? - Francot.
Akkor fogd be!
Tessék. Az ott Királyhal. Egykor ő hozott össze Kane-nel.
- Leszervez kalózt, zsoldost, bérgyilkost, akit akarsz. - Tök jó.
- Akkor itt bunyó lesz. - Nem, ezt most én intézem.
Csak ő segíthet megtalálni Mantát, és nem fog beszélni,
ha nekiállsz izmozni vele.
Örülj, hogy nem együtt nőttünk fel, öcsi.
Ne szólíts az öcsédnek!
Nocsak. Be kell vallanom, hogy meg vagyok lepve.
Nem tudtam róla, hogy kiengedtek a börtönből.
Ez egészen friss fejlemény.
Bűnözők, mind azok vagyunk.
Meg kell találnunk David Kane-t.
Sajnálom, rossz hírem van.
David Kane nincs már a piacon.
Semmi áron nem vehető meg.
Független vállalkozóként saját projekteket visz.
Hol bujkál?
Cserébe tesz neked egy szívességet
Atlantisz királya.
Komolyan össze kéne játszanom egy ilyen véreskezű szörnyeteggel?
Nincs is kezem!
Se lábam!
Figyelj, ha hasznos információt adsz,
ígérem, nem jövök vissza azonnal, hogy szétkapjam ezt a kócerájt.
Ez igen nagy kár.
Atlantisz királyai hagyományosan
szemet hunynak az Elsüllyedt Erőd fölött.
Így most nekünk kell becsuknunk a szemedet.
Jól van, izmozzál!
Törjétek be a fejét!
Megvagy, zsírhal!
Jól van! Jól van! Találunk megoldást, persze.
- Beszélj! - Fogalmam sincs, hol van, de hallok pletykákat.
Van egy Ördögüstje nevű szunnyadó vulkán a Dél-Csendes-óceánon.
- Húzz bele! - A sziget régen kopár volt, de most dzsungel van rajta.
Az iránytű megbolondul, ha megközelíted,
és ha túl közel mész, sose térsz vissza!
Ha szeretnék fogadni, és elhiheted, szeretek,
lefogadnám, hogy ott rejtőzik Kane.
Megvan az infó. Menjünk!
Hamarosan erősebb leszel nála.
De még nem állsz készen, és túl hamar kezdtél ki vele.
Érzem, hogy közelednek hozzánk.
Riadtnak tűnök?
Ez még meg is könnyíti a dolgunkat.
Sőt, ennél jobban el sem...
Helló! Csak szólni akartam, hogy az orikalkumkemence
teljes kapacitással üzemel.
VALAHOL A DÉL-CSENDES-ÓCEÁNBAN
ÖRDÖGÜSTJE
Én győztem.
Tamo, menj vissza Atlantiszba, és add meg a helyzetünket!
- Tudod, mi kéne most? - Erősítés?
Egy nagy kövér sajtburger meg egy Guinness.
- Ismerd el, hogy idefent sokkal jobb a kaja. - Kötve hiszem.
Várjunk! Sose jöttél még fel enni egy sajtburgert?
- Mit? - Vagy egy pepperonis pizzát?
Vagy egy félig véres steaket sült krumplival és shake-kel...
Még az is undorító, ahogy a felszíniek az ételeiket elnevezik.
Az előítélet megfoszt a fél világ ajándékaitól.
Ezt fontold meg! Magadat szívatod.
Ez az! Ilyet se ettél még, mi?
- Mi ez? - Csótány.
- És ehető? - Persze. Olyan, mint a koktélrák.
Na látod. Ezt idd rá!
Meghagyom neked.
Te is látod?
Ez nem normális?
Nagyon nem normális.
- Tűnjünk innen! - Ilyen veszélyes az orikalkum!
Biztos, hogy az csinált az itteni élőlényekből
mutáns ször... nyeket.
Oh, ba...
Futás!
Gyere!
Gyorsabban!
- Mi a fenét csinálsz? - Sose szoktam futni!
Utánozz! Lengesd a karod, és emeld a lábad!
Így?
Ne szórakozz! Várj meg!
- Ugranunk kell. Túléljük. - Hülye vagy? Fájni fog!
Mit akarsz? Harcolni a pattogó szörnyekkel?
- Mi az a felirat? - Ősi atlantiszi nyelven van.
"Az igazi király hidakat épít."
Mire készülsz?
Látványosan töröd a fejed.
Látod? Király hidat épít.
- Ez egy metafora! - Elfelejtettem mondani:
anya azt üzeni, hogy szeret, és sokat gondol rád.
- Ezt miért pont most mondod? - Nem tudom. Hogy túlessek rajta.
Gyere!
A metaforám megmentette az életedet.
David? A teszteredmények nagyon aggasztóak.
Nem égethetünk el több orikalkumot.
David?
Jól van, doki. Ha ilyen kíváncsi vagy a tervre,
elmondom.
Megölöm Aquamant, és elpusztítok mindent, ami fontos neki.
Ki fogom irtani a családját, és a birodalmát porig égetem.
Bosszút fogok állni apámért.
És ezért, ha kell, akár az ördöggel is lepaktálok.
David, nem szabad megbíznod a szigonyban.
Nem veszem elő ezt a kést, csak akkor, ha vért kóstolhat.
Ne akarj még egyszer találkozni vele.
Közeledünk a sugárzás forrásához.
Várjunk, amíg célba ér az üzenet. Addig végezzünk felderítést.
Jól van, Loki, nem kértem tanácsot. Megtetted, amit vállaltál.
- Akár mehetsz is vissza az Azkabanba. - Akkor mi a terv?
Még semmi. De bántotta a nejemet, ezért a seggén húzom ki a nyelvét.
A király vagy, ez nem a személyes ügyed.
Mondja az, aki Atlantisz számlájára hízlalta az egóját?
Én? Te úsztál a kapuhoz, és követelted magadnak a trónt!
El akartad pusztítani a felszínt!
Ha nem volnál ekkora seggfej, ma is király lennél. Hihetetlen.
Várj! Nem is akarod a trónt, amit elvettél?
Viccelsz? Utálom ezt a melót.
De csak így tudom megvédeni a felszínt. Vagy talán még így se.
- Nem vágytál a trónra? - Kicsit se.
Apám mindig is arra készített fel,
hogy majd jössz, és követeled a trónt.
Ez kínos. Én meg simán szétrúgtam a segged, kábé nulla felkészüléssel.
- Ez jó volt. - De hát nem úgy történt.
- De igen. - Mera mentett meg. - Legyőztelek.
- Mera tornádót csinált, ami berántott. - Fogd be! Megjöttünk.
- Na csináljuk. - A buli után betolunk pár burgert sörrel.
- Hagyd abba! - Tacót tequilával. - Miféle szavak ezek?
Ne!
Az egy orikalkumkemence.
A sok lopott orikalkumot egyszerűen elégetik.
- Szándékosan fűti az atmoszférát. - Ez rettenetes.
Biztos hőszigetelés rejti el a hőkamerás műholdak elől.
- Mit csináljunk? - Ez csak attól állna le, ha elsüllyedne a sziget.
Menjetek el onnan! Gyerünk!
Ez a fegyver ősrégi ugyan, de atlantisziak kinyírására készült.
Bocsánat, ez nem volt komoly.
Csak még élve akartam megadni magam.
Vigyetek magatokkal!
Üsd le, aztán pakoljuk el ezeket!
Ne, várjatok!
Én nem ezt akartam. Csak a saját szememmel akartam látni Atlantiszt.
Fel akartam tárni a csodáit.
Tudós vagyok, és csak azt akartam, hogy komolyan vegyenek.
Kane azt ígérte, segít, de most a foglya vagyok.
Azt várod, higgyük el, hogy semmi közöd ehhez?
Elismerem, tettem olyat, amit most már bánok.
De megölt volna, ha nem teszem meg.
Üsd le!
- Nem. - Akkor én ütöm le.
- Ne! - Mi? - Ne!
Jó!
- Velünk jöhetsz. - Köszönöm!
De kezdj el beszélni, vagy kapsz egy sassát.
Oké. Van egy fekete szigony.
Az összeköti Kane-t egy ősi gonosszal. Kane nagy erőt kap...
Ez az, amit utálok.
Utánuk!
Ne, ne! Orikalkummal ne!
- Fel akarsz robbanni? - Ez robbanékony? - Igen!
Bocs!
- Akkor tedd le! - Fogd be, és hagyd, hogy megmentselek!
Megint.
Páncél nélkül áll ki ellenünk?
- Mondtam, hogy erősebb lett. - Akkor is csak egy felszínlakó.
Tesó!
Nem hittem volna, hogy ti valaha vállvetve fogtok harcolni.
A kedvedért ezt is megtesszük.
Az öcsémet senki nem verheti, csak én.
Téged a végére akartalak hagyni, de kösz, hogy benéztél hozzám.
Megkönnyíted a dolgomat.
Gyertek, vár a királyölő!
Pusztuljon a sziget!
Egyestűz!
Ki kell jutnunk innen.
Üzemzavar. Üzemzavar. Vigyázat. Vigyázat.
Shin, indulás!
Mire vársz?! Süsd el azt a rohadt ágyút!
Bocs, hogy belerángatlak, de ez nem lehet Atlantisz felelőssége.
Nem Atlantisz parancsol Xebel seregének, hanem én.
És Sósvíz nem felejtette el, mivel tartozik neked.
Mindig számíthatsz ránk.
Valami történt velem, mikor megfogtam a fekete szigonyt.
Ő mit keres még itt? Miért nincs már úton vissza a börtönbe?
- Hallgassuk meg! - Követtem már el azt a hibát.
- És visszaélt a bizalmammal. - Mi több, levágta az ollómat!
Egy évig tartott, mire visszanőtt.
Épp úgy meg akarja állítani Mantát, mint mi. És ne feledjük:
neki köszönhetően tartunk itt.
Láttam az Elveszett Királyságot.
Anya, én erről nem sokat tudok. Az lehetséges?
Annyit tudunk, hogy volt egy hetedik királyság, amit egy napon,
épp a bukás előtt töröltek a krónikákból.
Honnan tudod, hogy azt láttad? Annak a nevét sem tudja már senki.
A neve Nekrusz.
És ez nemcsak látomás, hanem tudás volt.
Olyan volt, mintha emlék lenne.
Valakinek a felvillanó emlékképei.
Atlan király idejében hét egyesült királyság alkotta Atlantiszt.
És a Fekete Város olyan volt nekik, mint egy átok.
Az orikalkum használata a kor szuperhatalmává tette Nekruszt.
De ennek szörnyű ára volt. Az anyag megmérgezte a földet, a tengert,
de még a Nekruszban urakodó zsarnok elméjét is.
Ő Atlan fivére volt. Kordax.
Atlan azt kérte, mondjon le az anyagról,
mert tönkreteszi a világot.
A kérés felháborította Kordaxot.
Azt hitte, a fivére el akarja venni a hatalmát.
Kitanulta a fekete mágiát, és elkészítette a gonoszság fegyverét.
A fekete szigonyt.
Atlantiszt gyűlölő szörnyekké változtatta át az alattvalóit
és önmagát is. Kitört a testvérháború.
Atlan legyőzte Kordaxot, és a népével együtt börtönbe zárta
egy varázslattal, amihez a vérét használta.
Örökre el akarta tüntetni Kordax sötét erejét.
Ezért is törölték Nekruszt a krónikákból.
Örök időkig a jég fogságában kellett volna maradnia.
De David Kane megtalálta.
És a megszállottjává válik.
De hiába olvad el a sarki jég, Kordax nem szabadulhat ki.
Atlan vérvarázslattal zárta a börtönébe.
- Csak ő tudná kiengedni. - Mantának nem kell maga Atlan.
Mantának elég Atlan vére.
A vérvarázslat DNS-azonosítást jelent. Kordax börtönének kulcsa
a királyi vérvonal.
Vagyis vér kell neki tőled, tőlem vagy Arthurtól.
Mi visszük a vérvonalat.
Nem csak mi.
A tűzvészek ritka katasztrófából mára szinte mindennapossá váltak.
Példátlan időjárási események tanúi vagyunk,
és nem tudjuk, mi okozza ezt a gyors klímaváltozást.
Van, ahol hőhullámok és aszály, máshol eső és áradás pusztít.
- Mi van itt? - ...miatt egymillió háztartás maradt áram nélkül.
Egymillió-egy.
A papa megy a zseblámpáért.
Életben hagylak, hogy lásson, ahogy meghalsz.
- Apa! - Tom!
Tom!
- Ne! Apa! - Hol van a kicsi?
Tom! Ne!
- Sajnálom. - Hol van a gyerekem?!
Manta... elvitte.
- Ne! - Ne!
Ne!
KOORDINÁTÁK KÜLDÉSE
A felcserek stabilizálták az állapotát. Fel fog épülni.
Az imént fogtunk egy adást. Elég gyenge.
Egy régi atlantiszi frekvencián sugározza valaki
az Antarktisz felé tartva.
- Hozd vissza a kicsit! - Visszahozom.
Megálmodtam ezt.
Hogy fivérekként álltok egymás mellett.
Ígérjétek meg, hogy véditek egymást!
Ígérd meg, Orm!
Menjetek!
Pompás hullámok, Néreusz!
A hadihajód igen erős, de egy tengeri tehénnél is lassabb.
Amondó vagyok, szabaduljunk meg a holtsúlytól, hogy felgyorsuljunk.
De gondolj a hangágyújukra!
Csak úgy van esélyünk, ha lehengerlő erővel támadunk minden irányból.
- Úgy kereszttűzbe kerül a kicsi. - Van más út?
- Az ágyú ellen nincs védelmünk. - Várj egy percet!
Az az ágyú az idegrendszerünkre káros hangot bocsát ki?
- Igen. Ultrahang-visszhangot. - És ha azt szétbombáznánk
egy hanggal, ami ugyanolyan frekvenciájú, csak hangosabb?
- Bombázzuk a bombájukat. - És ez csak egy gondot old meg.
Fegyverbe!
És hátasokra fel!
Hát, nem loptad magad a szívébe.
Nagyot léptünk előre, doki. Elpusztították ugyan a kazánt,
de közel vagyunk a célhoz.
Egy jól irányzott rakétával el is érjük.
Istenem, mit tettünk!
Csak olyat, amit a világ is rég csinál.
Mi csak egy kicsit felgyorsítottuk a dolgot.
A jég még nem olvadt meg, de látok egy gyenge pontot.
Itt. Ez utat nyit neked egyenesen Kordaxhoz.
Töltsd fel a hangágyút!
Fogd a gyereket, és öltözz be!
Nagyszámú támadó közeledik.
RAKÉTA INDÍTÁSRA KÉSZ
Elkéstetek.
Töltés!
Ezt nem hiszem el.
Bámulatos!
NEKRUSZ, AZ ELVESZETT KIRÁLYSÁG
Ez a hely hatalmas. Bárhol lehet.
Nekrusz trónja a város szívében van.
- Érzékelek valamit a vízben. - Fényt!
Nem azt mondtad, hogy Kordax szörnyhadsereget csinált a népéből?
- De, azt mondtam. - Legyen nyitva a szemetek!
Nálam az nem gond. Nem is tudom becsukni.
Készenlét! Jön valami.
Egyestűz!
- Ki kell jutnunk innen! - Ezen átjuthatunk.
Mi majd elintézzük ezeket a férgeket.
Menj, mentsd meg a herceget!
Köszönöm, felség.
Gyertek, ti gerinctelen férgek! Játsszuk le!
Segíts!
Add a gyereket!
Rosszkor jutott eszedbe gerincet növeszteni, doki!
- Be a csapórács mögé! - Be kell zárnunk a kaput!
Hagyd békén a fiamat!
A te véred is megteszi.
Vért akarsz? Gyere, szerezz!
Aquaman!
A fivérem vértjét viseled, és a szigonyával harcolsz,
de feleannyit sem érsz, mint ő.
Szánalmas vagy.
Mera!
Menj!
Mera,
fuss!
Szabadíts ki börtönömből,
és a tiéd lesz minden hatalmam, hogy tetszésed szerint használd.
Öld meg őt, és újra az Óceán Ura leszel!
Ez örvendetes előrelépés.
Ez egy erős atlantiszi test.
És ez még jobban gyűlöl téged, mint a másik.
Ez nem igaz. Ne hagyd magad, öcsém!
Hát nem érted? Nem győzhetsz.
Vagy megölöd a testvéred, vagy meghalsz.
Atlan vérétől a varázslat megtört!
Az örökös éjszaka véget ér.
Ne a bábjaidat küldd, Kordax!
Magad harcolj!
- Add a szigonyt! Befejezem! - Ne hagyd, hogy elvegye!
Elég mindent vett már el tőled!
- Mondj le a trónról! - Ideje, hogy visszakapjam, ami az enyém!
Ne hidd, hogy valaha is megváltozik!
- Tudtam, hogy erre készülsz. - Csak téged illet a trón!
Az legyen a király, akit a trón jogosan illet.
Csak engem illet Atlantisz trónja!
Egykor nagyon vágytam rá, hogy megismerjelek.
Elmondjam, hogy nem vagy egyedül, itt vagyunk egymásnak.
Ígérjétek meg, hogy véditek egymást!
Elég volt, öcsém. Adjunk a rohadéknak!
Emlékezz rá, mit mondtam neked.
Bármi lesz is, nem vagy egyedül. Itt vagyunk egymásnak.
A testvérem vagy.
Orm!
Engedd el!
Újra élek!
A sötétség számtalan századán át vártam erre a pillanatra!
Francba!
Arthur!
Soha.
Arthur, mennünk kell. Megtört a varázs.
Tűnjünk innen!
Gyorsan!
Ez az! Mindent bele!
Szerelmem!
Szia, kicsi fiú!
Shin...
Köszönjük.
Bámulatos!
Mind sértetlenek vagytok. Nagyon jó. Nagyon jó.
Hát én nem! Levágták az ollómat! Már megint!
Kemény egy ízeltlábú vagy te.
Szerintem jóvátetted a bűneidet.
De nem mindenki fogja így gondolni.
Kár, hogy nem élted túl a csatát.
Igen. És a jég alatt
sose találjuk meg a testedet.
Csak tűnj el egy időre! De ne menj túl messzire.
Szükségem lehet a tanácsodra. Tudod, ilyen uralkodási ügyekben.
Köszönöm,
bátyám.
Nem vagy olyan rossz király, mint hiszed.
Atlantisz népének szerencséje van veled.
Az vagy, aki én sose voltam. Jó úton jársz, pedig a rossz út a könnyebb.
És mersz segítséget kérni, még az ellenségedtől is.
Mikor úgy érzed, fogalmad sincs, mit tegyél,
akkor bízz az ösztöneidben.
Ha vezetsz, Atlantisz követni fog.
Elvégre egy igazi király hidakat épít, nem?
Az csak metafora.
Az. És a metaforád most megmentette a világot.
Rendkívüli hírünk van. Ez történelmi nap.
- Aminek a következményei... - ...beláthatatlanok.
- Kapcsolatba léptünk... - ...Atlantisszal.
Egy rejtett civilizáció évezredek után megmutatja magát nekünk.
Biztos, hogy örökre megváltozik a világ.
Atlantisz királya kérni fogja országa felvételét az ENSZ-be.
Úgy véli, visszafordíthatjuk a klímaváltozást.
Ez az ENSZ-szel folytatott titkos tárgyalások eredménye.
Kapcsoljuk az Ellis Islandet,
ahol Atlantisz első nagykövete készül szólni a nemzetekhez.
Úgy jöttem ma ide, hogy két világot képviselek.
A szárazföldet és a tengert.
És annak a bizonyítékát hozom, hogy mindkettő változik.
Globális egységben kell leküzdenünk a globális válságot.
Meg kell találnunk a helyünket a természet egyensúlyában.
Atlantisz kész megosztani tudományos és műszaki eredményeit.
Önök ismerik a levegőt, mi ismerjük a vizet.
Ha együtt írjuk a következő fejezetet, az nem az utolsó lesz.
Úgy tűnhet, túl nagyok a különbségek köztünk,
de csak be kell néznünk a felszín alá,
és láthatjuk, hogy mindnyájunknak ugyanazok a céljaink és a vágyaink.
Ha furcsának találjuk is egymás szokásait.
Sör és sajtburger. Extra szaftos, ahogy kérte.
Ha félretesszük az előítéleteket,
nőni fog az erőnk és az önismeretünk.
Itt az alkalom reménytelibb jövőt teremtenünk
a gyerekeinknek, a családjainknak.
Arthur Curry a nevem. Én vagyok Atlantisz törvényes uralkodója.
Apa vagyok, testvér,
harcos és barát.
Atlantisz királya vagyok.
Én vagyok Aquaman.
AQUAMAN ÉS AZ ELVESZETT KIRÁLYSÁG
Magyar szöveg: Tóth Tamás